CELEX: 62020TN0433
Language: da
Date: 2020-07-06 00:00:00
Title: Sag T-433/20: Sag anlagt den 6. juli 2020 — KY mod Den Europæiske Unions Domstol

24.8.2020   
            
            
               DA
            
            
               Den Europæiske Unions Tidende
            
            
               C 279/62
            
         
      Sag anlagt den 6. juli 2020 — KY mod Den Europæiske Unions Domstol
      (Sag T-433/20)
      (2020/C 279/77)
      Processprog: fransk
      
         Parter
      
      
         Sagsøger: KY (ved advokat J.-N. Louis)
      
         Sagsøgt: Den Europæiske Unions Domstol
      
         Sagsøgerens påstande
      
      
                  —
               
               
                  Annullation af den stiltiende afgørelse om afslag af 17. september 2019, bekræftet ved den udtrykkelige afgørelse af 10. oktober 2019, på ansøgningen om tilbagebetaling af den ikke godskrevne del af de pensionsrettigheder, som sagsøgeren havde optjent inden hans indtræden i tjenesten og som blev overført til Den Europæiske Unions pensionsordning.
               
            
                  —
               
               
                  Den Europæiske Unions Domstol tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført to anbringender.
      
                  1.
               
               
                  Første anbringende om tilsidesættelse af omsorgspligten. Sagsøgeren har i denne henseende gjort gældende, at en EU-institution i overensstemmelse med den omsorgspligt, som påhviler den, er forpligtet til at underrette tjenestemanden ikke blot om reglen om eksistensminimum og dens betydning for beregningen af pensionen, men ligeledes om muligheden for at udskyde overførslen af hans pensionsrettigheder, indtil indledningen af hans effektive ret til pension.
               
            
                  2.
               
               
                  Andet anbringende om ugrundet berigelse. Sagsøgeren er af den opfattelse, at afslaget på at tilbagebetale den del af de nationale pensionsrettigheder, der er overført til Unionens ordning, som der ikke blev taget hensyn til i forbindelse med fastsættelsen af pensionsrettigheder, kan føre til en uberettiget tilegnelse og derfor til en ugrundet berigelse for Unionen, samt til et uretfærdigt tab for den pågældende tjenestemand.